Up-401/02
Natisni
Opravilna št.:
Up-401/02
Datum odločitve:
4. 2. 2003
ECLI:
ECLI:SI:USRS:2003:Up.401.02
Akt:
Ustavna pritožba A. A. zoper sklep Višjega sodišča v Mariboru št. Cp 2257/2000 z dne 20. 2. 2001 v zvezi s sklepom Okrajnega sodišča na Ptuju št. I 735/94 z dne 31. 5. 2000
Izrek:
Ustavna pritožba A. A. zoper sklep Višjega sodišča v Mariboru št. Cp 2257/2000 z dne 20. 2. 2001 v zvezi s sklepom Okrajnega sodišča na Ptuju št. I 735/94 z dne 31. 5. 2000 se zavrže.
Evidenčni stavek:
Ustavna pritožba se lahko vloži v 60 dneh od dneva vročitve posamičnega akta, zoper katerega je mogoča. Prepozno vloženo ustavno pritožbo Ustavno sodišče zavrže.
Geslo:
1.4.52.6 - Ustavno sodstvo - Postopek - Procesne predpostavke v postopku ustavne pritožbe - Rok za vložitev ustavne pritožbe.
Pravna podlaga:
Člen 52.1 in 55.1.1, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
27. 6. 2002
Vrsta odločitve:
sklep
Vrsta rešitve:
zavrženje
Dokument:
US22106
Up-401/02
20. 2. 2003
SKLEP
Ustavno sodišče je v postopku za preizkus ustavne pritožbe A. A. s Ž. na seji senata dne 4. februarja 2003 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
sklenilo:
Ustavna pritožba A. A. zoper sklep Višjega sodišča v Mariboru št. Cp 2257/2000 z dne 20. 2. 2001 v zvezi s sklepom Okrajnega sodišča na Ptuju št. I 735/94 z dne 31. 5. 2000 se zavrže.
Obrazložitev
1. Ustavni pritožnik je dne 26. 6. 2002 vložil ustavno pritožbo zoper v izreku navedena sklepa.
2. Po določbi prvega odstavka 50. člena Zakona o Ustavnem sodišču (v nadaljevanju ZUstS) lahko vsakdo ob pogojih, ki jih določa zakon, vloži pri Ustavnem sodišču ustavno pritožbo, če meni, da mu je s posamičnim aktom državnega organa, organa lokalne skupnosti ali nosilca javnih pooblastil kršena njegova človekova pravica ali temeljna svoboščina. Rok za vložitev ustavne pritožbe znaša po prvem odstavku 52. člena ZUstS 60 dni. Rok začne teči naslednji dan po dnevu vročitve posamičnega akta, zoper katerega je mogoča ustavna pritožba.
3. Iz potrdila o vročitvi izpodbijanega sklepa Višjega sodišča v Mariboru izhaja, da je bil sklep pooblaščencu ustavnega pritožnika vročen dne 16. 3. 2001. Iz navedb pritožnika v ustavni pritožbi je razvidno, da je pooblaščencu odpovedal pooblastilo in da ga ta ne zastopa več od 9. 5. 2002. Vročitev izpodbijanega sklepa pooblaščencu dne 16. 3. 2001 je bila opravljena še v času, ko je pooblaščenec imel pooblastilo, in je zato bila pravilna.
Ustavni pritožnik je ustavno pritožbo vložil dne 26. 6. 2002, torej po poteku 60 dni od vročitve izpodbijanega akta. Zato je Ustavno sodišče njegovo ustavno pritožbo zavrglo.
4. Senat Ustavnega sodišča je sprejel ta sklep na podlagi prvega odstavka 52. člena in prve alineje prvega odstavka 55. člena ZUstS ter prve alineje prvega odstavka 52. člena Poslovnika Ustavnega sodišča Republike Slovenije (Uradni list RS, št. 49/98 in 30/02) v sestavi: predsednica senata mag. Marija Krisper Kramberger ter člana Jože Tratnik in dr. Dragica Wedam Lukić. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednica senata
mag. Marija Krisper Kramberger